הת'ר נובה

הת'ר נובה (באנגלית: Heather Nova; נולדה ב-6 ביולי 1967) היא זמרת רוק, אשר כותבת ומלחינה את מרבית שיריה בעצמה. להיטה המפורסם ביותר הוא השיר "Walk This World" משנת 1994. הת'ר נובה נולדה בשם הת'ר אליסון פרית' בברמודה, לאם ממוצא קנדי ולאבא יליד ברמודה. את מרבית שנות ילדותה העבירה ביחד עם משפחתה (הוריה, אחותה ואחיה) על סירה באורך 12 מטרים שבנה אביה. במשך רוב שנות השבעים וחלק משנות השמונים הפליגה המשפחה במרחבי האוקיינוס האטלנטי והים הקריבי. נובה החלה לנגן בגיטרה ובכינור בגיל צעיר, ואת שירה הראשון כתבה בגיל 12. בשנות נעוריה היגרה משפחתה לניו אינגלנד, והיא למדה בבית ספר תיכון בורמונט. כשסיימה את לימודי התיכון נרשמה ללימודים בבית הספר לעיצוב של רוד איילנד, שם סיימה את לימודיה בשנת 1989. לאחר סיום לימודיה ברוד איילנד היא התגוררה זמן קצר בניו יורק, שם היא נכשלה במאמציה לעניין חברות תקליטים בשירים שכתבה והקליטה. לאחר מכן עברה להתגורר בלונדון, שם נשארה במשך 12 שנים (היא החזיקה כבר באזרחות בריטית, בשל מוצאה הברמודי). ב-1990 היא הוציאה מיני-אלבום ראשון שנקרא בפשטות "Heather Frith". בתקופה זו היא עדיין לא שינתה את שמה. שינוי השם הגיע שנה לאחר מכן, במטרה ליצור לעצמה שם קליט יותר. שמה החדש נחשף לראשונה ב-1993, שנה שבה היא הוציאה מיני-אלבום שני בשם "Spirit in You", וכן אלבום מלא ראשון בשם "Glow Stars", שזכה לביקורות נלהבות. הצלחת האלבום הובילה אותה להקליט ולשחרר אלבום ראשון בהופעה חיה, "Blow", ולצאת לסיבוב הופעות ראשון באירופה. בשנת 1994 יצא לאור אלבומה המצליח ביותר מבחינה מסחרית, "Oyster", שבו נכלל גם הלהיט "Walk This World". בעקבות הצלחת האלבום היא יצאה לסיבוב הופעות עולמי שנמשך שנתיים. אלבום נוסף בהופעה חיה, "Live from the Milky Way", יצא ב-1995. אלבום האולפן הבא שלה, "Siren", יצא ב-1998. האלבום עורר ציפייה רבה, אך לא זכה להצלחה מסחרית גדולה. לאחר מסע הופעות עולמי לקידום האלבום "Siren", נובה לקחה הפסקה מהקלטות והופעות. בשנת 2001 יצא לאור אלבומה "South". באלבום נכללה גרסת כיסוי שהקליטה לשיר "Gloomy Sunday". השיר זכה להצלחה גדולה בגרמניה והגיע שם למקום הראשון במצעד מכירות הסינגלים, לאחר שנכלל גם בפסקול של סרט קולנוע גרמני שעסק במלחמת העולם השנייה. ב-2002 הוציאה לאור בעצמה ספר, "The Sorrowjoy", שהכיל שירים ואיורים פרי עטה. ב-2006 הוציאה גם אלבום באותו שם, שבו היא מקריאה את שיריה מהספר לצלילי מוזיקת אמביינט. את האלבום ניתן היה לרכוש רק בהופעות החיות שלה, באתר האינטרנט הרשמי שלה ובשני אתרי מעריצים. כמו כן, היא שיתפה פעולה עם אומן הדאנס הגרמני ATB בשירים "Love Will Find You" ו-"Renegade". אלבום האולפן האחרון שלה, "The Way It Feels", יצא במאי 2015. ב-11 בנובמבר 2015 הופיעה לראשונה בישראל, במועדון הבארבי. נובה מתגוררת כיום בברמודה עם בעלה, המפיק המוזיקלי פליקס טוד, ועם בנם סבסטיאן, שנולד ב-2004. Heather Frith (מיני-אלבום, 1990) Spirit In You (מיני-אלבום, 1993) Glow Stars ‏ (1993) Blow (הופעה חיה, 1993) Oyster ‏ (1994) Live From The Milky Way (מיני-אלבום בהופעה חיה, 1995) Siren ‏ (1998) Wonderlust (הופעה חיה, 2000) South ‏ (2001) Storm ‏ (2003) Redbird ‏ (2005) The Sorrowjoy ‏ (2006) The Jasmine Flower ‏ (2008) 300 Days at Sea ‏ (2011) The Way It Feels ‏ (2015) Walk This World ‏ (1994) Maybe An Angel ‏ (1995) (London Rain (Nothing Heals Me Like You Do ‏ (1998) Gloomy Sunday ‏ (1999) Love Will Find You ‏ (2000, עם ATB) ‏ Virus of the Mind ‏ (2002) Renegade ‏ (2007, עם ATB) ‏ ‏* Live at the Union Chapel ‏ (2004) מדיה וקבצים בנושא הת'ר נובה בוויקישיתוף אתר האינטרנט הרשמי של הת'ר נובה הת'ר נובה, ברשת החברתית פייסבוק הת'ר נובה, ברשת החברתית אקס (טוויטר) הת'ר נובה, ברשת החברתית אינסטגרם הת'ר נובה, סרטונים בערוץ היוטיוב הת'ר נובה, במסד הנתונים הקולנועיים IMDb (באנגלית) הת'ר נובה, באתר אפל מיוזיק (באנגלית) הת'ר נובה, באתר ספוטיפיי הת'ר נובה, באתר סאונדקלאוד (באנגלית) הת'ר נובה, באתר Last.fm (באנגלית) הת'ר נובה, באתר AllMusic (באנגלית) הת'ר נובה, באתר MusicBrainz (באנגלית) הת'ר נובה, באתר דיזר הת'ר נובה, באתר Yandex.Music (ברוסית) הת'ר נובה, באתר Discogs (באנגלית) הת'ר נובה, באתר Songkick (באנגלית) הת'ר נובה, באתר בילבורד (באנגלית) הת'ר נובה, באתר טיידל (באנגלית) הת'ר נובה, באתר אמזון מיוזיק אתר מעריצים ארי קטורזה, נשים קטנות, אלבומים קטנים, באתר ynet, 16 באוקטובר 2001 ברק יפת, אוקיאנוס של מילים: ראיון בלעדי עם הת'ר נובה, באתר nrg‏, 11 בנובמבר 2015 רז ישראלי, סופרנובה: הת'ר נובה החזירה את הניינטיז לת"א, באתר nrg‏, 12 בנובמבר 2015